ବ୍ରହ୍ମପୁର : ବ୍ରହ୍ମପୁର ଏମକେସିଜି ମେଡିକାଲ କଲେଜ ଓ ହସ୍ପିଟାଲ କରୋନା ୱାର୍ଡରେ ଆଉ ଜଣେ ସନ୍ଦିଗ୍ଧ ଭର୍ତ୍ତି ହୋଇଛନ୍ତି। ସେ ଦିଗପହଣ୍ଡି ଅଞ୍ଚଳର ୭୦ ବର୍ଷୀୟ ବୃଦ୍ଧା ବୋଲି ଜଣାପଡ଼ିଛି। ସୂଚନା ଯୋଗ୍ୟ , ଉକ୍ତ ବୃଦ୍ଧା ଜଣଙ୍କ ପ୍ରାୟ ମାସେ ହେବ ମାଉଣ୍ଟଆବୁ ଯାଇଥିଲେ । ସେଠାରେ ଜ୍ବର ଓ କାଶ ହେବାପରେ ୫ ଦିନ ହେବ ଦିଗପହଣ୍ଡି ଫେରିଥିଲେ । ଏମକେସିଜି ଆସି ଚିକିତ୍ସିତ ହେଉଥିଲେ । ତେବେ କାଶ ବନ୍ଦ ନ ହେବାରୁ ତାଙ୍କୁ ଡାକ୍ତରମାନେ କରୋନା ୱାର୍ଡରେ ଭର୍ତ୍ତି କରାଯାଇଛି । ଏହି ସନ୍ଦିଗ୍ଧଙ୍କୁ ମିଶାଇ ଏମକେସିଜି ରେ ବର୍ତ୍ତମାନ ୪ ଜଣ ସନ୍ଦିଗ୍ଧ ଭର୍ତ୍ତି ହୋଇଛନ୍ତି । ଶନିବାର ପୁରୀ ଜିଲା କୃଷପ୍ରସାଦ ବ୍ଲକର ସନ୍ଦିଗ୍ଧ ଯୁବକ କରୋନା ୱାର୍ଡରୁ ଫେରାର ହୋଇଯାଇଥିଲେ ମଧ୍ୟ ରବିବାର ବିଳମ୍ବିତ ରାତିରେ ସେ ଏମକେସିଜିକୁ ଫେରିଆସିଛନ୍ତି । ସେହିପରି ୨ ଦିନ ହେବ ଚିକିଟି ଅଞ୍ଚଳର ଦମ୍ପତିଙ୍କ ମଧ୍ୟ ଚିକିତ୍ସା ଜାରି ରହିଛି ।
